प्राइमर अप्लाई करना दीवार पेंट करना काम करने के क्षेत्र को तैयार करना
अधिकांश कामों के लिए स्टैण्डर्ड सफ़ेद प्राइमर बढ़िया रहेगा। इससे, पेंट का नया रंग खिल कर सामने आ सकेगा। अधिकांश पेंटिंग प्रोजेक्ट्स के लिए पाँच लीटर प्राइमर काफ़ी होगा।  अंदर की दीवारों को पेंट करते समय सदैव प्राइमर का इस्तेमाल करिए। इससे न केवल पेंट को वहाँ बने रहने में सहायता मिलेगी, बल्कि कम संख्या में कोट करने पर भी आपको वही गहराई मिल जाएगी।  प्राइमर खास तौर पर तब और भी फ़ायदेमंद हो जाता है, जबकि आपको हल्के रंग के ऊपर गहरे रंग का पेंट करना होता है। फर्श से छत तक एक ईवेन (even) कोट अप्लाई करिए, और दीवार के बीच में सबसे चौड़े क्षेत्र को उसमें कवर कर लीजिये। आवश्यक नहीं कि बेस कोट बहुत मोटी हो – बस यह ध्यान रहे कि वह स्मूथ और एकसार हो क्योंकि तभी पेंट उसके ऊपर आसानी से बैठेगा। कोशिश करिए कि कोई खाली पैच न छूट जाएँ, क्योंकि इस तरह की इनकंसिस्टेन्सी (inconsistency) से पेंट का अंतिम प्रभाव बिगड़ सकता है। तंग दरारों में और जिन जगहों पर कठिनाई से पहुंचा जा सकता हो वहाँ ब्रश की नोक से प्राइमर लगाइए। कोनों, आलों और ट्रिम तथा दीवार के फ़िक्सचर्स पर विशेष ध्यान दीजिए। पूरी कोशिश करिए कि आप रोल किए गए सेक्शन्स की मोटाई को जितना हो सके उतना मैच कर सकें।  लंबे स्मूथ स्ट्रोक्स लगा कर प्राइमर अप्लाई करिए, फिर उस विभिन्न दिशाओं में ब्रश करके स्मूथ कर दीजिये। अधिक स्पष्ट लाइनों और कोनों के लिए पेंटर्स टेप का इस्तेमाल करने की याद रखिए। बेस कोट को सेट होने के लिए लगभग 4 घंटे दीजिये। आप बाद में और कोट लगाना शुरू करें उसके पहले देख लीजिये कि वह छूने से सूखी होनी चाहिए। सुविधाजनक तो यह होगा कि प्राइमर को दोपहर या शाम को अप्लाई किया जाये और फिर पेंट लगाने के लिए, अगले दिन तक का इंतज़ार किया जाये।  गीले प्राइमर पर पेंट करने से क्लाउडिंग और स्मजिंग (smudging) हो सकती है, जिससे एक तरह से पूरा कोट नष्ट हो सकता है। खिड़की खोल कर, सीलिंग फ़ैन चला कर या एसी चला कर काम करने वाली जगह को हवादार बनाए रखने से, प्राइमर जल्दी सूख सकता है। बात जब इंटीरियर पेंट चुनने की होती है, तब आपके पास बहुत सारे विकल्प होते हैं। केवल रंग पर ही ध्यान मत दीजिये, बल्कि आप अपनी दीवार पर जो टेक्सचर और फिनिश चाहते हैं उसका भी ध्यान रखिएगा। जैसे कि, पेस्टल से आप हाफ़-बाथ या लिविंग रूम को चमकीला बना सकते हैं, जबकि गाढ़े शेड्स से रसोई जैसे कम्यूनल क्षेत्रों में आकार और डाइमेनशन्स का सेंस (sense) बढ़ सकता है। कम से कम इतना पेंट अपने स्टॉक में रखिए कि आपके काम के बीच में ही वह ख़त्म न हो जाये। पाँच लीटर पेंट से आम तौर पर आप 400 वर्ग फीट की दीवार को कवर सकते हैं। चाहे आपने मिक्स किया हुआ ही खरीदा भी हो, तब भी, पेंट को ईवेन कंसिस्टेन्सी पर लाने के लिए बिजली से चलने वाले पेंट मिक्सर या हाथ से चलाने वाले स्टरर (stirrer) का इस्तेमाल करिए। इससे ऑइल और पिग्मेंट अलग होने से बचेंगे, और इसके कारण बेहतर कवरेज तथा स्मूथर फिनिश मिलेगी। जब पूरा पेंट एक समान टेक्सचर पर पहुँच जाएगा, तब वह काम के लिए तैयार हो जाएगा।  गंदगी और छपाका होने से बचाने के लिए मिक्सिंग शुरू करने से पहले पेंट को एक बड़ी बाल्टी में निकाल लीजिये। चाहे आप नए डिब्बे का इस्तेमाल कर रहे हों या बहुत समय से रखे हुयेए पेंट के डिब्बे में से पेंट का इस्तेमाल कर रहे हों, किसी भी बड़े प्रोजेक्ट से पहले पेंट को मिक्स करना अनिवार्य है। पेंट ब्रश की नोक को करीब 2" पेंट में डुबाइए, और अतिरिक्त पेंट को बह जाने दीजिये। फिर, कमरे में ऊपर वाले किसी कोने से, ब्रश की कोणीय एज (edge) से दीवार पर पेंट लगाइए। पेंटर्स टेप के साथ,  स्मूथ, लीनियर स्ट्रोक्स लगाते हुये, दीवार के बाहरी पेरिमीटर (perimeter) को पूरा कर दीजिये।  ट्रिम से 2-3” बाहर पेंट कर देने से आप बाकी जगहों को आसानी से रोलर से कवर कर सकते हैं।  जब आपके स्ट्रोक्स हल्के पड़ने लगें, तब बीच-बीच में रुक कर ब्रश को फिर से गीला कर लीजिये। जब आपने दीवार की बाहरी एजेज़ को पेंट कर लिया हो, तब बीच वाला हिस्सा पेंट करने के लिए चौड़े रोलर का इस्तेमाल करिए। रोलर इस्तेमाल करने का सबसे बढ़िया तरीका यह है कि एक ही सेक्शन में आगे पीछे अदल-बदल कर "M" या “W” के पैटर्न में चलाते हुये इस तरह पेंट किया जाये कि वह पूरा भर जाये। इसके बाद इसी पैटर्न को दोहराते हुये, आप दूसरे सेक्शन में जा सकते हैं।  एक्स्टेंडेड रोलर हैंडल आपको छत के निकटतम दीवार के हिस्से तक पहुँचने में मदद कर सकता है। यह ध्यान रखिएगा कि पेंट करते समय आप एजेज़ पर ओवरलैप (overlap) करें।  केवल उतना ही पेंट इस्तेमाल करिए जितना प्राइमर को कवर करने के लिए आवश्यक हो। रोलर को बहुत गीला कर लेने से टॉप कोट में टपकने के भद्दे निशान पड़ जाएँगे। आप जितना गहरा रंग चाहते हों, उसी के आधार पर दूसरा या चाहें तो तीसरा कोट भी कर सकते हैं। बाद वाले कोट्स को भी उसी तरह से करिए, जैसे पहले किया था अर्थात दीवार बाहरी एज से शुरू करके और फिर अंदर वाले हिस्से में करिए। यह ध्यान रखिएगा कि ताज़े पेंट को सूखने के लिए करीब 2-4 घंटे का समय ज़रूर दिया जाये।  अधिकांश दीवारों में दो से अधिक कोट्स की ज़रूरत नहीं पड़ती है। मगर खुरदुरे टेक्सचर वाली दीवारों या जब किसी गाढ़े शेड के ऊपर पेंट कर रहे हों तब अतिरिक्त कोट्स उपयोगी होते हैं।  ज़ाहिर सीम्स (seams) से बचने के लिए, यह ध्यान रखिएगा कि आप पूरी दीवार, जिसमें ट्रिम का क्षेत्र भी शामिल हो, पर एक बार में ही पेंट करें। दिन भर का काम समाप्त करने  हल्के स्पॉट, लंप्स (lumps), ड्रिप्स (drips) आदि को देखने के लिए एक नज़र डालिए। आपने प्राइमर को सूखने के लिए जितना समय दिया था, टॉप कोट को सूखने के लिए कम से कम उसका दोगुना समय दीजिये। इस बीच, ग़लती से पेंट को फैल जाने से बचाने के लिए, उसको छूने के लोभ को रोक कर रखिए।  इंटीरियर पेंट को पूरी तरह से लागू होने में, 24-48 घंटे के बीच का समय लग सकता है। जब आप दीवार देख कर संतुष्ट हो जाएँ तब पेंटर्स टेप निकालना मत भूलिएगा। दीवारों पर लगी कोई भी नॉब्स (knobs), आउटलेट कवर्स, लाइट स्विच फेस्प्लेट्स, थर्मोस्टैट और अन्य आइटम देख कर निकाल लीजिये। स्मूथ सतह से, जिस पर कोई अवरोध न हो, शुरू करने से काम बहुत अधिक सुगढ़ता से हो सकेगा।  अधिकांश एक्सेण्ट्स (accents) को केवल स्क्रू खोल कर हटाया जा सकता है। यह ध्यान रहे कि छोटी-छोटी चीज़ें जैसे फेसप्लेट या सेपेरेटर (seperater) तथा स्क्रूज़ को आप संभाल कर रखें ताकि वे जहां से निकले हैं, वहीं लगाए जा सकें।  जिन एक्सेण्ट्स को भी आप हटा न सकें, उनको पेंटर्स टेप से बाद में ढका जा सकता है। जब तक आप अपना प्रोजेक्ट पूरा नहीं कर लेते हैं, तब तक के लिए आस-पास के फ़र्नीचर, एप्लायंसेज, और दूसरे सामानों को कहीं और रख दीजिये। अगर जगह की समस्या हो तो इन सभी सामानों को उस दीवार से दूर हटा दीजिये जिसे आप पेंट करने जा रहे हों। बाकी सभी फ़र्नीचर को किसी कपड़े या प्लास्टिक शीट से ढक दीजिये ताकि वो सुरक्षित रहे।  अपहोल्स्ट्री के कपड़ों से पेंट छुड़ा पाना लगभग असंभव होता है, इसलिए बेहतर यही होगा कि चाहे आपका फ़र्नीचर दीवार से सुरक्षित दूरी पर ही क्यों न रखा हो, तब भी उसकी सुरक्षा सुनिश्चित कर ली जाये। सभी इलेक्ट्रॉनिक सामानों को प्लग निकाल कर कहीं ऐसी जगह रख दीजिये जहां उनको नुकसान न पहुँच सके। एक कैनवस ड्रॉप क्लॉथ या प्लास्टिक टार्प फैला लीजिये ताकि आपके काम शुरू करने के बाद, छींटे और टपकना उसी पर हो। सबसे अच्छी सुरक्षा के लिए ड्रॉप क्लॉथ दीवार के बेस तक फैला होना चाहिए।  कवर करने के लिए अखबार और बेडशीट्स जैसी महीन चीज़ों को जाने ही दीजिये, क्योंकि ये आम तौर पर इतने महीन होते हैं कि पेंट इनमें से छन गीला कर ही देगा।  पूरे फर्श को ढकने की ज़रूरत नहीं है। जब आप दीवार के एक सिरे से दूसरे की ओर बढ़ रहे हों तब आप ड्रॉप क्लॉथ को ज़रूरत के अनुसार खिसकाते रह सकते हैं। एक साफ़ कपड़े या स्पंज को गुनगुने पानी और माइल्ड लिक्विड डिटर्जेंट (mild liquid detergent) में भिगो लीजिये, उसके बाद अतिरिक्त पानी को निचोड़ दीजिये। दीवार के ऊपर से नीचे तक कपड़े को फिराइए ताकि धूल या अन्य गंदगी जो पेंट के ठीक से फैलने के रास्ते में आ सकती है, वो साफ़ हो जाये।  हल्के हाथ का इस्तेमाल करिए – आप दीवार को केवल साफ़ करना चाहते हैं, उसे भिगोना नहीं चाहते हैं। रसोई या बेसमेंट जैसे अधिक गंदगी वाले क्षेत्रों में दीवार पर चिपकी हुई गंदगी और ग्राइम (grime) को छुड़ाने के लिए थोड़ा सा डाइल्यूट (dilute) किया हुआ टीएसपी (ट्राई सोडियम फॉस्फेट) (trisodium phosphate) उपयोगी होगा। पेंटर्स टेप का इस्तेमाल, दीवार के टॉप और बॉटम पर और दरवाज़ों के पास ट्रिम को बचाने के लिए किया जा सकता है। यह उन एक्सेंट्स के ऊपर लगाने के काम भी आ सकता है जिनको निकालना एक सिरदर्द हो सकता है, जैसे कि डिमर स्विच आदि। बस यह ध्यान रहे कि टेप के किनारे सही लगे हों वरना आपका पेंट लॉप साइडेड (lopsided) हो सकता है।  पेंटर्स टेप आपको किसी भी इमप्रूवमेंट स्टोर में, तथा सभी प्रमुख सुपरमार्केट्स तथा फ़ार्मेसीज में मिल सकता है। विभिन्न आकार के टेप ले लीजिये इससे आपको उन्हें लगाने में फ्लेक्सिबिलिटी (flexibility) रहेगी तथा साथ में आपको यह सावधानी बरतने में अधिक कवरेज मिलेगा, कि पेंट ग़लती से कहीं दीवार के किसी अन्य भाग पर न लग जाये।
प्राइमर की एक बाल्टी खरीद लीजिये: प्राइमर को दीवार पर रोल करिए: गैप्स को भरने के लिए हाथ में पकड़ने वाले पेंटब्रश का इस्तेमाल करिए: प्राइमर को पूरी तरह से सूख जाने दीजिये: सही तरह का पेंट चुनिये: पेंट को खूब मिलाइए: ट्रिम पर हाथ से पेंट करना शुरू करिए: दीवार के इंटीरियर को पेंट करिए: अतिरिक्त कोट्स लगाइए: पेंट को रात भर सेट हो जाने दीजिये: दीवारों से सभी एक्सेसरीज़ (accessories) को हटा दीजिये: काम करने की जगह से फ़र्नीचर हटा दीजिये: एक ड्रॉप क्लॉथ बिछा लीजिये: दीवार की सतह को आराम से साफ़ करिए: बगल वाली सतहों को पेंटर्स टेप से ढक दीजिये:
https://www.wikihow.com/Paint-a-Wall https://www.wikihow.com/Paint-a-Wall https://www.wikihow.com/Paint-a-Wall
Applying Primer Painting the Wall Preparing Your Work Area